CELEX: 62005TN0365
Language: lv
Date: 2005-09-26 00:00:00
Title: Lieta T-365/05: Prasība, kas celta  2005. gada 26. septembrī  —  Mische /Parlaments

10.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 315/15
            
         Prasība, kas celta 2005. gada 26. septembrī — Mische/Parlaments
   (Lieta T-365/05)
   (2005/C 315/28)
   Tiesvedības valoda — angļu
   Lietas dalībnieki
   
      Prasītājs: Harald Mische (Brisele, Beļģija) [Pārstāvji: G. Vandersanden un L. Levi, lawyers]
   
      Atbildētājs: Eiropas Parlaments
   Prasītāja prasījumi
   
               —
            
            
               atcelt iecelējinstitūcijas 2004. gada 4. oktobra lēmumā par pieņemšanu darbā noteikto dienesta pakāpes klasifikāciju, kas stājās spēkā 16. novembrī, ar kuru, pieņemot prasītāju darbā Konkurences ģenerāldirektorātā par “jaunāko juristu”, viņam tika piešķirts A kategorijas 6. pakāpes 1. līmenis, atjaunojot prasītājam visas tiesības, kas izriet no tiesiskas un pienācīgas pieņemšanas darbā, tas ir, tiesisku un pienācīgu klasifikāciju 2004. gada 16. novembrī, kas nozīmē vismaz A7/3 pakāpes (piemērojama no 2003. gada 1. novembra) vai tā ekvivalenta atbilstoši Civildienesta noteikumu XIII pielikuma 1.-11. pantam (A*8/3) piešķiršanu;
            
         
               —
            
            
               piespriest atlīdzināt prasītājam zaudējumus nokavējuma procentu veidā, piešķirt kompensāciju par kaitējumu viņa karjerai, atlīdzināt citus zaudējumus tiesiskas un pienācīgas samaksas veidā, proti, piemērojot no 2004. gada 1. maija spēkā esošās Civildienesta noteikumu redakcijas XIII pielikuma 21. pantā noteiktos pārejas noteikumus, vai, alternatīvi, piespriest pensiju programmas iemaksu samazinājumu, balstoties uz atlīdzības vienlīdzības principu. Šīs tiesības, kas ir pienācīgi jānovērtē vēlākā stadijā, uz doto brīdi ir iepriekšēji un ex aequo et bono novērtētas par minimālo summu 10 000 EUR gadā;
            
         
               —
            
            
               Parlamentam atlīdzināt visus tiesāšanās izdevumus.
            
         Pamati un galvenie argumenti
   Prasītājs, ierēdnis, kas pieņemts darbā pēc jauno Civildienesta noteikumu stāšanās spēkā 2004. gada 1. maijā, bet no rezerves saraksta, kas sastādīts, pamatojoties uz pirms šī datuma rīkotu konkursu, apstrīd viņam, ieceļot amatā, piešķirto pakāpi. Prasītājs atsaucas uz tiem pašiem pamatiem un argumentiem, ko viņš jau norādīja lietā T-288/05 (1).
   
      (1)  OV C 229, 17.09.2005, 35. lpp.